Дзідзье Драгба

Дзідзье Іў Драгба Тэбілі (; нар. , , Кот-д’Івуар) — івуарыйскі футбаліст, нападнік. Ігрок нацыянальнай зборнай Кот-д’Івуара (2002—2014). На клубным узроўні вядомы ў першую чаргу па выступах за лонданскі «Чэлсі». Найлепшы бамбардзір англійскай Прэм’ер-лігі ў сезоне 2006/07 з 20 галамі і ў сезоне 2009/10 з 29 галамі. Пераможца Лігі чэмпіёнаў УЕФА ў сезоне 2012 года ў складзе «Чэлсі».

 Кар’ера 
Пасля гульні ў моладзевых клубах, Дзідзье дэбютаваў ва ўзросце 18 гадоў за клуб французскай Лігі 2 «Ле Ман». Ва ўзросце 21 года ён падпісаў свой першы прафесійны кантракт; у сезоне 2002/03 ён рэалізаваў свой патэнцыял, забіўшы 17 галоў у 34 матчах за клуб французскай Лігі 1 «Генгам». Падчас гэтага сезону Драгба дэбютаваў за зборную Кот-д’Iвуара і забіў свой першы гол за зборную ў лютым 2003 года. Ён перайшоў у марсельскі «Алімпік» у 2003 годзе за 3,3 мільёна фунтаў. Яго галявы поспех працягваўся і ў «Алімпіку», ён закончыў сезон з 19 галамі і дапамог «Марселю» выйсці ў фінал Кубка УЕФА 2004 года.

Улетку 2004 года Драгба перайшоў у «Чэлсі» за рэкордныя 24 мільены фунтаў, і ён стаў найдаражэйшым івуарыйскім іграком у гісторыі. У дэбютным сезоне ён дапамог клубу выйграць першы за 50 гадоў Чэмпіянат Англіі. Праз год ён яшчэ раз выйграў чэмпіянат. У сезоне 2006/07 ён забіў 33 галы, стаў найлепшым бамбардзірам чэмпіянату Англіі і забіў пераможныя галы ў фіналах Кубка Англіі і Кубка футбольнай лігі. Ён выіграў Кубак Англіі ў другі раз у 2009 годзе, забіўшы пераможны гол. У сезоне 2009—2010 ён выйграў першы залаты дубль і ў другі раз стаў найлепшым бамбардзірам чэмпіянату Англіі з 29 галамі. У сакавіку 2012 года, Дзідзье забіў свой 100 гол у чэмпіянаце Англіі і стаў першым афрыканскім іграком, які змог забіць 100 галоў. Ён стаў адзіным іграком у гісторыі, які забіваў у 4 фіналах Кубка Англіі запар. Вяршыняй яго кар’еры ў «Чэлсі» стаў фінал Лігі чэмпіенаў УЕФА 2012, у якім ён забіў гол на 88 хвіліне і пераможны пэнальці ў серыі супраць «Баварыі».

Драгба гуляе ў зборнай з 2002 года і з’яўляецца яе капітанам з 2006 года. Ён вывеў Кот д’Iвуар на чэмпіянат свету 2006 і ў першым матчы на ім забіў гол. Яго назвалі іграком 2006 года ў Афрыцы. Драгба з’яўляўся часткай зборнай у фіналах Кубкаў афрыканскіх нацый у 2006 і 2012 гадах, але ён прайграваў у серыі пенальці. У 2012 годзе ён стаў найлепшым бамбардзірам зборнай за ўсю гісторыю.

27 ліпеня 2015 года падпісаў аднагадовы кантракт з канадскім клубам «Манрэаль Імпэкт»Дрогба перешел в «Монреаль Импэкт». У лістападзе 2016 года абвясціў, што па заканчэнні сезону пакіне «Манрэаль Імпэкт»Дрогба объявил об уходе из «Монреаль Импэкт». У красавіку 2017 года падпісаў кантракт з клубам «Фінікс Райзінг» з амерыканскай лігі USLАмериканский «Финикс Райзинг» объявил о переходе Дрогба, дзе Драгба з’яўляецца таксама адным з саўладальнікаў. 8 лістапада 2018 года, згуляўшы ў сваім апошнім матчы ў фінале Кубка USL супраць «Луісвіл Сіці» (0:1), ва ўзросце 40 гадоў завяршыў кар’еруДрогба завершил карьеру в 40 лет, проиграв в финале Кубка ЮСЛ.

 Дасягненні 

 Камандныя 
 Чэмпіён Англіі: 2005, 2006, 2010, 2015
 Уладальнік Кубка Англіі: 2007, 2009, 2010, 2012
 Уладальнік Кубка англійскай лігі: 2005, 2007, 2015
 Уладальнік Суперкубка Англіі: 2005, 2009
 Пераможца Лігі чэмпіёнаў УЕФА: 2012
 Фіналіст Кубка афрыканскіх нацый 2006
 Фіналіст Кубка афрыканскіх нацый 2012
 Чэмпіён Турцыі: 2013
 Уладальнік Кубка Турцыі: 2014
 Уладальнік Суперкубка Турцыі: 2013

 Асабістыя 
 Найлепшы бамбардзір Прэм’ер-лігі: 2006/07 (20 мячоў)
 Найлепшы бамбардзір Прэм’ер-лігі: 2009/10 (29 мячоў)
 Найлепшы футбаліст Афрыкі 2005, 2006, 2007 гадоў («Залаты леў»).
 Удзельнік Чэмпіянату свету па футболе 2006
 Уладальнік Onze d’Or: 2004
 Найлепшы бамбардзір Кубка УЕФА: 2003/04
 Гол года ў французскай Лізе 1: 2003/04
 Каманда года ў французскай Лізе 1: 2003/04
 Ігрок года ў французскай Лізе 1: 2003/04
 Афрыканскі ігрок года: 2006, 2009
 Каманда года ў Англіі: 2006/07, 2009/10
 Ігрок матча за Суперкубак Англіі: 2005
 Ігрок года ў Кот д’Івуары: 2007, 2012
 Ігрок матча за Кубак футбольнай лігі: 2007
 Ігрок матча за Кубак Англіі: 2010
 Каманда года ESM: 2006-07
 Каманда года УЕФА: 2007
 Каманда года FIFA/FIFPro World XI: 2007
 BBC Ігрок года ў Афрыцы: 2009
 Ігрок года ў Афрыцы: 2010
 Ігрок года Чэлсі: 2010
 ТОП 100 журнала Time: 2010
 Найлепшы бамбардзір Кубка Афрыканскіх Нацый: 2012
 Каманда Кубка Афрыканскіх Нацый: 2006, 2008, 2012
 Ігрок фінала Лігі чэмпіёнаў УЕФА: 2012
 Найлепшы бамбардзір зборнай Кот-д’Івуара за ўсю гісторыю

 Крыніцы 

 Спасылкі 

 Афіцыйны сайт Дзідзье Драгба 


Катэгорыя:Футбалісты Кот-д’Івуара
Катэгорыя:Ігракі зборнай Кот-д’Івуара па футболе
Катэгорыя:Ігракі ФК Фінікс Райзінг
Катэгорыя:Ігракі ФК Манрэаль
Катэгорыя:Ігракі ФК Чэлсі
Катэгорыя:Ігракі ФК Галатасарай
Катэгорыя:Ігракі ФК Шанхай Шэньхуа
Катэгорыя:Ігракі ФК Алімпік Марсель
Катэгорыя:Ігракі ФК Генгам
Катэгорыя:Ігракі ФК Ле-Ман